แก้วกัลยา กมุลทะลา

**แก้วกัลยา กมุลทะลา**  เป็นนักกีฬาวอลเลย์บอลหญิงทีมชาติไทย และเป็นผู้สร้างผลงานที่โดดเด่น ให้แก่สังกัดสโมสรไอเดีย-ขอนแก่น ร่วมกับทัดดาว นึกแจ้ง

## ประวัติ
แก้วกัลยา กมุลทะลา เป็นนักวอลเลย์บอลตำแหน่งบอลเร็ว จากโรงเรียนหนองเรือวิทยา โดยเธอได้รับการฝึกสอนจากอาจารย์บรรจง สมบัติ เช่นเดียวกับทัดดาว นึกแจ้ง ทั้งนี้ แก้วกัลยาเป็นนักศึกษาระดับปริญญาตรี สาขาการจัดการ มหาวิทยาลัยภาคตะวันออกเฉียงเหนือ

ในการแข่งกีฬามหาวิทยาลัยแห่งประเทศไทย ครั้งที่ 36 แก้วกัลยาได้เป็นหนึ่งในนักกีฬาวอลเลย์บอลผู้เข้าแข่งขันให้แก่มหาวิทยาลัยภาคตะวันออกเฉียงเหนือ

พ.ศ. 2556 แก้วกัลยาได้มีโอกาสเข้าร่วมการแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย โดยเธอได้ช่วยให้ทีมไทยเป็นฝ่ายชนะทีมญี่ปุ่นที่ 3–0 เซต และเข้าสู่รอบ 8 ทีมสุดท้ายในฐานะแชมป์กลุ่ม ปีเดียวกันนี้ ในการแข่งวอลเลย์บอลเวิลด์กรังด์ปรีซ์ 2013 แก้วกัลยาได้มีโอกาสร่วมทีมวอลเลย์บอลหญิงทีมชาติไทยชุดใหญ่ ที่ซึ่งเธอได้มีส่วนช่วยให้ทีมไทยชนะทีมชาติแอลจีเรียที่ 3-0 เซต

พ.ศ. 2563 แก้วกัลยา ขณที่เล่นในสังกัดทีม เจที มาร์เวลลัส ได้สร้างประวัติศาสตร์กลายเป็นคนไทยคนแรกที่สามารถคว้าแชมป์ลีกญี่ปุ่นร่วมมาครองได้สำเร็จ  

พ.ศ.2565 แก้วกัลยา อยู่ในชุดทีมชาติไทย ที่ไปแข่ง VNL 2022 และลงในชุดที่ชนะจีน ทีมอันดับ 2 ของโลกไป 3-2 เซ็ต ในวันที่ 5 มิถุนายน 2565 เก็บชัยชนะเกมสุดท้ายของสัปดาห์แรก ศึกเนชันส์ลีก 2022 ซึ่งในการแข่งขันในฐานะผู้เล่นทีมชาติไทยในศึกเนชันส์ลีก 2022 ครั้งนั้น ในช่วงแรกเธอไม่ได้รับเลือกให้ลงแข่ง จนกระทั่งทัดดาว นึกแจ้ง ตำแหน่ง MB บาดเจ็บ โคช จึงให้เธอลงแทนในตำแหน่ง MB ซึ่งทัวร์นาเมนต์นั้น เธอก็สามารถทำแต้มได้ถึง 20 แต้ม จากการ Attack 15, Block 4 , Serve 1  แม้จะได้รับโอกาศให้ลงแข่งเพียงบางช่วงเท่านั้นก็ตาม

พ.ศ.2566 แก้วกัลยา ไปแข่ง AVC ในนามทีมไดมอนด์ ฟู้ด ไฟน์เชฟ-แอร์ฟอร์ซ (ไทย) และได้รางวัลจากสมาพันธ์วอลเลย์บอลเอเชีย หรือ AVC ในวันที่ 3 พฤษภาคม 2566 ในตำแหน่ง บอลเร็วยอดเยี่ยม 1  

ด้านชีวิตส่วนตัว แก้วกัลยาชอบอ่านหนังสือการ์ตูน ทานอาหารไทย ชมภาพยนตร์ตลก ฟังเพลงเค-ป็อป และกีฬาอื่นที่ชอบคือฟุตบอล

## สโมสร

*  ไทย-เดนมาร์ค ขอนแก่นสตาร์ (2012-)

*  เจที มาร์เวลลัส (2018-2023)
*

## เกียรติประวัติและผลงาน

### สโมสร
* 2012–2013 ไทยแลนด์ลีก - 16px **ชนะเลิศ** กับ ไอเดีย-ขอนแก่น
* 2013 ไทยเดนมาร์คซูเปอร์ลีก - 16px **ชนะเลิศ** กับ ไอเดีย-ขอนแก่น
* 2018-2019 วี.พรีเมียลีก- ไฟล์:Med_3.png **เหรียญทองแดง**กับ เจที มาร์เวลลัส
* 2019-2020  วี.พรีเมียลีก - 16px **ชนะเลิศ กับ** เจที มาร์เวลลัส
* 2021-2022  วอลเลย์บอลไทยแลนด์ลีก ครั้งที่ 17 ฤดูกาล 2021-22  **ชนะเลิศ** กับ ไดมอนด์ ฟู้ด ไฟน์เชฟ-แอร์ฟอร์ซ
* 2022-2023   วอลเลย์บอลสโมสรหญิง ชิงชนะเลิศแห่งเอเชีย 2023 ณ เมืองหวิญ ฟุก ประเทศเวียดนาม **รองชนะเลิศ** กับ ไดมอนด์ ฟู้ด ไฟน์เชฟ-แอร์ฟอร์ซ

## ทีมชาติ
### ชุดใหญ่
* 2014 เอเชียนเกมส์ - 15px|alt=|link= **เหรียญทองแดง**

### ชุดอายุไม่เกิน 23 ปี
* 2014 วีทีวีอินเตอร์เนชันแนลคัพ – เหรียญเงิน รองชนะเลิศ
* 2015 ชิงแชมป์เอเชีย – เหรียญเงิน **เหรียญเงิน**
* 2015 วีทีวี คัพ อินเตอร์เนชั่นแนล - 16px **ชนะเลิศ**
* 2015 ชิงแชมป์โลก – อันดับที่ 8

### ชุดเยาวชน
* 2012 ชิงแชมป์เอเชีย – อันดับที่ 4
* 2013 ชิงแชมป์โลก – อันดับที่ 18

### ชุดยุวชน
* 2010 ชิงแชมป์เอเชีย – ไฟล์:Med 3.png **เหรียญทองแดง**
* 2011 ชิงแชมป์โลก – อันดับที่ 13

### ชุดมหาวิทยาลัย
* 2013 มหาวิทยาลัยโลกฤดูร้อน – เหรียญทองแดง เหรียญทองแดง

## รางวัลที่ได้รับ
* พ.ศ. 2556 - รางวัลมิสวอลเลย์บอล รายการเลียนเวียตโพสต์แบงค์ ที่ประเทศเวียดนาม
* พ.ศ. 2565- วอลเลย์บอลไทยแลนด์ลีก ครั้งที่ 17 ฤดูกาล 2021-22 ในตำแหน่ง บอลเร็วยอดเยี่ยม 1
* พ.ศ. 2566 -รางวัลจากสมาพันธ์วอลเลย์บอลเอเชีย หรือ AVC ในวันที่ 3 พฤษภาคม 2566 ในตำแหน่ง บอลเร็วยอดเยี่ยม 1

## อ้างอิง

หมวดหมู่:นักวอลเลย์บอลหญิงชาวไทย
หมวดหมู่:นักกีฬาชาวไทย
หมวดหมู่:บุคคลจากจังหวัดกาฬสินธุ์
หมวดหมู่:บุคคลจากมหาวิทยาลัยภาคตะวันออกเฉียงเหนือ
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:ผู้เล่นสโมสรวอลเลย์บอลขอนแก่นสตาร์
หมวดหมู่:ผู้เล่นสโมสรวอลเลย์บอลเจที มาร์เวลลัส
หมวดหมู่:ชาวไทยในประเทศญี่ปุ่น